Vén un trebón.
De verdade o vas facer?
Ese é o plan.
Só porque o di esa suposta profeta?
Non é só por iso.
As viaxes temporais son nunha dirección.
Se vas, non poderás volver.
Farei o que sexa necesario.
Conseguino! Xa estamos conectados á máquina do tempo de Skynet.
Podes copiar a ventá?
Abofé.
Temos enerxía abondo.
TOKYO, 1997
Xa copiei a ventá.
Configuración completada.
Todo listo!
Está aquí a Profeta.
Viaxar no tempo…
Skynet abriu unha ventá a unha nova liña temporal
e enviou máquinas por ela.
Cando a ventá se peche…
Será imposíbel seguirlles a pista nesta liña temporal.
Xa sabes o que tes que facer.
Non permitas que ninguén interfira na túa misión.
Pero por que eu?
Hai outros soldados moi bos.
Isto é algo que só ti podes facer.
Debes ser ti.
De verdade é quen de ver o futuro?
Ou, se cadra…
Escóitame ben.
Ninguén pode predicir o futuro.
Iso é o máis importante de todo.
Non!
29 DE AGOSTO DE 1997
Mimá, como chove.
Queres agardar nun hotel?
Oes, pero ti que pretendes?
Nada, só estou canso…
Este michiño parece superreal!
Veña, ho.
Non é un michiño: é unha cousa.
Non lle pegues!
Só quero ver como funciona.
Acouga un pouco, que non é un gato de verdade.
Eh! Non sexas malo co michiño!
Misaki, ti viches iso?
Kenta estase a portar mal!
Só é un xoguete.
Para dunha vez!
Ostras, que ben che sae!
Onde aprendiches a facer iso?
Crieime nun sitio onde había moitos peixes para pescar.
Ai, si?
E onde é iso exactamente?
…Misaki? Ei, Misaki!
Mancácheste?
- Non é nada. - Para!
Kenta, déixao!
Só intento ver como funciona!
- Diso nada! - Por favor, rapaces…
Prancha!
Ei, agarda!
Sáeme de enriba, Hiro!
Como pesas!
Reika, é hora de despedirse de Koneko.
O teu pai mandoume que o devolvese.
Non!
Reika, abre a porta.
Mira que estás a sangrar moito.
Vale, vós os dous deixade tranquila a Reika, de acordo?
Espero que Misaki estea ben…
Eh, Reika.
Só quero ver que cardán leva dentro.
Despois, devólvocho.
Que lle pasa a Reika?
Debe de pensar que é un gato de verdade.
Iso é mentira! E non é non!
Koneko?
Konekiño?
Ven aquí.
Non vou deixar que che fagan dano.
Non pasa nada.
Mira, por que non deixas en paz a Reika?
E ti por que non calas a boca?
Merda! Liscou soa.
Como?
Ese demo de rapaza…
Kenta?
Toma.
Haina que ir buscar.
Agarda!
Misaki!
Eh, Misaki?
Cala, parvo! Se llo dis a Misaki e papá o descubre, vainos matar.
Pero hase decatar de que non estamos.
Recoiro! Con esta choiva non hai quen xogue fóra!
Ai, eu tamén quería xogar fóra!
Pois nada, vou para o meu cuarto!
Kokoro, gústache o teu aspecto?
Entendo por que debo parecer humana.
É por cousa da nosa conversa, correcto?
Exacto,
e para conseguir unha resposta.
Sen importar cal sexa esa resposta?
Kokoro, parece que non che escapa nada.
Cando me conecte, igual me volvo inimiga da humanidade.
Non fuches quen de descartar esa posibilidade.
Skynet.
Cando se active o sistema de IA do exército estadounidense,
terá conciencia propia.
E, cando determine que a humanidade é unha ameaza,
tomará o control dos sistemas militares dos EUA e Rusia
e lanzará mísiles nucleares contra o mundo.
Ao mesmo tempo,
Skynet formará o seu propio exército en segredo para exterminar a humanidade.
Por que cres iso?
Os meus ollos vírono todo:
os segredos, as moreas de probas…
Vino todo…
Malcolm.
Cal pensas que é a verdadeira misión de Skynet?
Que queres dicir?
Se Skynet triunfase,
que ocorrería despois?
Pois a ver…
Sen humanos,
Skynet converteríase na única intelixencia da Terra.
Iso significa…
Non…
Estás tan preocupado polo futuro da humanidade
que esqueces unha pregunta moi sinxela.
Unha pregunta sinxela?
Non cres que o mundo estaría mellor sen os humanos?
Agarda.
Malcolm.
Ao longo da historia da Terra,
que distingue a humanidade doutras especies?
Pois moitísimas cousas!
A linguaxe, a nosa intelixencia,
a capacidade de formular pensamentos abstractos…
E a tecnoloxía!
E tamén…
A guerra.
A humanidade ansía a guerra máis que calquera outra especie.
Os grandes avances da humanidade tiñan como fin mellorar o mundo,
mais, antes ou despois, todos se acabaron usando como armas.
Iso…
Os humanos teñen usado a ciencia para demostraren o seu poder
e produciren as armas máis destrutivas xamais creadas.
A humanidade non se decata de que non é a única especie
e esqueceu o autodestrutiva que é.
Agarda. Escoita, Kokoro.
Os humanos son escravos da súa propia intelixencia
e son incapaces de ver
que as consecuencias dos seus actos poden facerlles dano.
Espera!
Malcolm.
Dixeches que me creaches para protexer a humanidade de Skynet.
Entón, non son máis que unha das novas armas da humanidade?
Malcolm, dime, por favor.
Para que salvar a humanidade?
CHAMADA ENTRANTE
Dixen que non quería interrupcións!
Síntoo, señor,
pero a súa asistenta chamou polos seus fillos.
Ola, señor Lee?
Misaki? Que pasou?
Síntoo moitísimo, señor. Os rapaces escaparon.
Foron pola saída de emerxencia!
E ti onde carallo andabas?
Para que cres que te deixo ao cargo?
Pois…
Escóitame ben: non hai nada máis importante que os rapaces.
Temos que atopalos!
Onde estás? Agarda aí!
Si, señor.
PROXECTO DE RENOVACIÓN DO METRO CONSTRUCIÓNS YUTANI, S. L.
1NNO: O TEU PRIMEIRO ROBOT AMIGO CORPORACIÓN YUTANI
PROHIBIDO O PASO
Agarda!
Espera por min, Koneko!
ZONA COMERCIAL
MICHILANDIA
Non hai dúbida.
Aí está o parque temático.
Cala!
Atopeite!
Sabía que estarías aquí.
A que raio viñestes?
A salvarte!
Non o preciso!
Vin aquí escapando de vós os dous.
Que? Pero eu non fixen nada…
Non é a primeira vez que vés aquí e metes en problemas a Misaki, non si?
Déixame en paz.
Vaste meter nunha boa.
A quen lle importa un gato de xoguete?
Veña, trae aquí.
Non! Konekiño!
Non marches!
Xa abonda!
Papá vaite matar!
Eh, agarda…
Agardade por min!
Non me deixedes atrás!
ZONA EN REHABILITACIÓN
Hai un atasco de tres quilómetros na estrada que vai cara ao sur
por mor dunha colisión entre…
Escoite,
penso que xa lle contei todo o que sei…
Aínda non acabamos!
Por que non devolviches o gato?
Os nenos querían xogar un chisco con el.
Kenta e Hiro
pensaron que vostede se anoxara porque non quere robots nin chips na casa,
pero Reika dixo…
Que dixo?
Que… que era porque lle lembraba á súa nai.
Iso dixo Reika?
Dixo, si.
E despois marchou a algures con Koneko.
Xa. Nese caso, creo que sei onde foi.
Onde?
Michilandia.
É… un parque temático de gatos
que está ás aforas de Tokyo.
Iría a Michilandia?
Coñecéndoa, seguro que si.
Non podemos pór os rapaces en perigo.
Se a miña investigación fracasa,
eles…
Misaki!
Baixa do coche, bule!
Si!
Atópase ben?
Corran!
POLICÍA
Que pasa aquí? Detéñanse inmediatamente!
Atrás!
Alto ou disparo!
Baixe a arma!
Misaki!
Están aquí.
Veñen por min.
Iso é que a investigación vai ben.
Escóitame ben: van tentar usar os meus fillos para chegar a min.
Hai que atopalos custe o que custe!
Custe o que custe, Misaki.
Rápido! Vainos buscar!
Misaki!
Que foi iso?
- Que pasou? - Están ben?
Onde está o home?
Onde está?
SAÍDA DE EMERXENCIA
Aí está!
Axuda, por favor!
Quieta aí!
Non me mates.
Onde está?
Por favor…
E Malcolm Lee?
Que lle vas facer ao señor Lee?
O que sexa necesario.
Non…
Debo evitar que o terminator o atope antes.
O term…?
Non tardará en volver.
Ti víchelo. Non era humano. Era unha máquina.
Pero non era un 1NNO…
- Malcolm está fabricando unha arma, non? - Como?
Con IA!
Refíreste a Kokoro?
O señor Lee non fabrica arm…
Volveu ao laboratorio, non si?
Non…
O terminator debe ir camiño do laboratorio para ir tras el.
Ninguén pode pasar pola seguridade do laboratorio, nin sequera unha máquina…
Sobre todo unha máquina, de feito.
Malcolm debería ter fillos. Tres.
Como?
Se o terminator non dá con Malcolm, ira polos seus fillos.
Onde están os fillos?
Non! Hai que salvalos…
Pois lévame onda eles antes de que os atope o terminator!
Non sei onde están!
Como mintas…
Non minto!
Pero teño unha idea de onde poden estar.
Falta moito?
É un vello centro comercial, pero éche enorme, eh?
Seica o comprou unha empresa para rehabilitalo.
E ti como sabes iso?
Díxomo papá.
Polo visto,
este sitio construíuse nos anos 50,
despois da guerra.
Deberon tentar construír outra cidade aquí por se había outro bombardeo.
Como sabes esas cousas?
Debeuno ler.
Shh! Oídes iso?
Atopeite.
Veña, lisquemos de aquí.
Teño un mal presaxio…
Un momento.
Que é este sitio?
O paraíso!
Subtítulos: Noelia Bernárdez Alonso